13/06/2022 | Administración LocalMunicipal
Monfero
Bases da convocatoria de promoción interna de técnico deportivo

ANUNCIO DE CONVOCATORIA Aprobación das bases reguladoras do procedemento para a selección e provisión en propiedade por persoal funcionario de carreira dunha praza de técnico/a deportivo/a, por quenda de promoción interna, incluída na OEP ordinaria do Concello de Monfero de 2021 A Xunta de Goberno local deste Concello, na sesión celebrada o 1 de xuño de 2022, acordou a aprobación da convocatoria e Bases reguladoras para a selección e provisión en propiedade por persoal funcionario de carreira dunha praza de técnico/a deportivo/a, pertencente ao grupo A2, incluída na OEP ordinaria do Concello de Monfero de 2021, polo sistema de concurso oposición. Dando cumprimento ao acordo da Xunta de Goberno Local, procédese á publicación íntegra das mesmas para xeral coñecemento. Monfero, 8 de xuño de 2022. O ALCALDE Andrés Feal Varela BASES REGULADORAS DA CONVOCATORIA PARA A SELECCIÓN E PROVISIÓN EN PROPIEDADE POR PERSOAL FUNCIONARIO DE CARREIRA DUNHA PRAZA DE TÉCNICO/A DEPORTIVO/A, PERTENCENTE AO GRUPO A2, INCLUÍDA NA OPE ORDINARIA DO CONCELLO DE MONFERO DE 2021, POLO SISTEMA DE CONCURSO OPOSICIÓN 1.ª.–Obxecto da convocatoria. Constitúe a finalidade das presentes bases a regulación do proceso de selección de persoal funcionario para a provisión en propiedade do posto de TÉCNICO/A DEPORTIVO/A GRUPO A (subgrupo A2) por quenda de promoción interna do Concello de Monfero, vacante na relación de postos de traballo do Concello de Monfero, encadrado na escala de administración especial, subescala técnica, clase técnicos de grao medio, (subgrupo A2) que se inclúe na oferta de emprego público do ano 2021 (BOP n.º 245, do 27.12.2021, e DOG n.º 9, do 14.01.2022), coa seguinte descrición: Denominación do posto: técnico/a deportiva. Clase de persoal: funcionario de carreira. N.º prazas: unha (1) Grupo: A Subgrupo: A2 Nivel: 22 Xornada: posto a xornada completa Sistema de provisión: concurso-oposición. Funcións: serán as descritas na relación de postos de traballo do Concello de Monfero en vigor en cada momento.2.ª.–Lexislación aplicable. Para o non previsto nestas bases serán de aplicación a Lei 7/1985, do 2 de abril, reguladora das bases de réxime local; Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local; Lei 5/1997, do 22 de xullo, de administración local de Galicia; Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; Lei 30/1984, do 2 de agosto, medidas para a reforma da función pública; Lei 2/2015, do 29 de abril, do emprego público de Galicia; Real decreto 896/1991, do 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración local; supletoriamente o Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Lei 53/1984, do 26 de decembro, de Incompatibilidades do persoal ao servizo das Administracións Públicas; Lei 39/2015, do 1 de outubro, do Procedemento Administrativo común das Administracións Públicas; Lei 40/2015, do 1 de outubro, de Réxime Xurídico do sector público; Decreto 95/1991, do 20.03.1991, polo que se aproba o Regulamento de selección do persoal da Administración da Comunidade Autónoma de Galicia; Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade; e a relación de postos e traballo do Concello de Monfero en vigor en cada momento, e demais normativa de aplicación.3.ª.–Sistema de selección. Establécese como sistema de selección o de concurso-oposición.4.ª.–Retribucións. As retribucións correspondentes á citada praza, fixadas na RPT do Concello de Monfero conforme ao establecido na lexislación vixente e concretadas e actualizadas no anexo de persoal do orzamento en vigor en cada momento.5.ª.–Requisitos. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: a) Ter a nacionalidade española. Tamén poderán participar as persoas que posúan a nacionalidade doutros estados membros da Unión Europea; as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros estados membros da Unión Europea, sempre que non estean separadas de dereito; as persoas, calquera que sexa a súa nacionalidade, descendentes de persoas coa nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; as persoas, calquera que sexa a súa nacionalidade, descendentes do cónxuxe non separado de dereito de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa aplicable a libre circulación de traballadores. b) Posuír ou estar en condicións de obter o titulo universitario oficial de grao en ciencias da actividade física e do deporte ou equivalente. Para os efectos desta convocatoria, o termo de equivalente entenderase referido exclusivamente ás titulacións que como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, no seu caso, a homologación do título. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. c) Ser funcionario de carreira do Concello de Monfero, e pertencer á Escala de Administración especial, Subescala técnica auxiliar. d) Ter prestados servicios efectivos na condición de persoal funcionario durante polo menos 2 anos no subgrupo C1 como persoal do Concello de Monfero, segundo artigo 18 Real Decreto Lexislativo 5/2015, do 30 de outubro, por el que se aproba o texto refundido da Lei do Estatuto Básico do Empregado Público. e) Ter feitos os 16 anos e non superar a idade de xubilación forzosa. f) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas da praza, sen que se padeza enfermidade ou limitación física ou psíquica incompatible coas funcións do posto. A estes efectos establécese a igualdade de condición das persoas con diversidade funcional cos demais aspirantes, non podéndose fixar, con carácter xeral, limitacións físicas ou psíquicas, agás nos casos nos que sexan incompatibles co normal desempeño do traballo correspondente, adaptándose polo tribunal selectivo as medidas e medios precisos para a realización das probas, de xeito que gocen da mesma igualdade de oportunidades que os demais participantes. A condición de diversidade funcional, o seu grao e a súa compatibilidade co exercicio das funcións da praza, acreditarase mediante certificación para o efecto expedida polo organismo competente. g) Non ter sido separado mediante expediente disciplinario do servizo de calquera das administracións públicas ou dos órganos constitucionais o estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional de outro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. h) Estar en posesión, ou en condicións de obtelo antes do remate do prazo de presentación de solicitudes, do CELGA 4 ou acreditación do coñecemento de lingua galega equivalente. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua Galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o dito coñecemento da Lingua Galega (CELGA 4 u equivalente), ou estar en condicións de obtelo dentro do prazo de presentación de solicitudes, deberán realizar unha proba específica de coñecemento de lingua galega, de conformidade ao previsto na base décima, e que cualificará ao/á aspirante como apto/a ou non apto/a.6.ª.–Dereitos de exame. De acordo coa vixente ordenanza fiscal municipal da taxa por dereitos de exame, publicada no BOP n.º 34, do 18-02-2022 (poderá consultarse tamén na páxina web do Concello de Monfero, www.concellodemonfero.com), e sen prexuízo dos beneficios que se establecen nela, os dereitos de exame fíxanse en 50,00 euros, que poderán satisfacerse mediante xiro postal, telegráfico ou transferencia bancaria dirixida ao Concello de Monfero (núm. de conta: Abanca CCC ES27 20803112 2931 1000 0027), debendo indicarse o nome, apelidos e praza á que se opta) Nestes últimos supostos, os gastos de tramitación que, no seu caso, determine a entidade bancaria ou os servizos postais correrán por conta do solicitante.7.ª.–Presentación de solicitudes e documentación a presentar.1.–As instancias solicitando tomar parte no proceso selectivo, presentaranse, debidamente cumprimentadas e asinadas, dirixidas á Alcaldía do Concello de Monfero, no modelo oficial que figura como anexo II destas bases, ou reproducindo o contido deste no formulario de solicitude da sede electrónica do Concello, durante o prazo de 20 días naturais, contados dende o seguinte hábil ao da publicación do anuncio da convocatoria no BOE. Poderán presentarse no Rexistro Xeral do Concello, na Sede Electrónica (https://sede.monfero.es ou www.concellodemonfero.com) ou na forma prevista no artigo 16.4 da Lei 39/2015. Se consonte este precepto se presentara a instancia vía correo, deberá aparecer o selo da correspondente oficina de correos na devandita solicitude e comunicarase simultaneamente ao Concello: por fax ao número 981 793804 ou por correo electrónico á dirección correo@monfero. es. Esta comunicación simultánea será igualmente obrigatoria se se presentara nas oficinas doutras Administracións Públicas. Noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Non se admitirán as solicitudes que non se formulen no modelo oficial que figura como anexo II, agás que reproduzan o seu contido no formulario de solicitude da sede electrónica do Concello, nin as que se reciban no Concello unha vez aprobada pola Alcaldía a lista de aspirantes admitidos/as e excluídos/as definitiva, se fora o caso, con independencia do procedemento utilizado para envialas. Para ser admitido para tomar parte no proceso de selección, bastará con que os/as aspirantes manifesten nas súas instancias, debidamente asinadas, que reúnen todos e cada un dos requisitos esixidos na base quinta desta convocatoria, referidos ao día no que remate o prazo de presentación de solicitudes, debendo presentar xunto coa solicitude, a seguinte documentación: a) Copia do DNI, pasaporte ou documento acreditativo equivalente e acreditativo da identidade e nacionalidade da persoa aspirante. b) Copia da titulación académica esixida no punto 5 para participar na convocatoria. c) Xustificante de abono da taxa de dereitos de exame. Terán que estar aboados na data de finalización do prazo de presentación de solicitudes. d) No seu caso, copia do certificado ou título acreditativo de coñecemento da lingua galega CELGA 4, ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG n.º 34, do 19 de febreiro de 2014. En todo caso, e de acordo co previsto no artigo 51.2 da Lei de Emprego Público de Galicia, as persoas aspirantes que non acrediten dito coñecemento da Lingua Galega requirido (Celga 4, ou equivalente), ou de estar en condicións de obtelo dentro do prazo de presentación de instancias, deberán obter, para a definitiva superación do proceso selectivo, a cualificación de apto/a na proba específica de coñecemento da lingua galega que deberán realizar, de conformidade ao previsto na base décima da presente convocatoria. e) Copias simples dos documentos xustificativos dos méritos que aleguen os aspirantes acompañados dun impreso - resumo dos mesmos. Non serán tomados en consideración nin valorados aqueles méritos que non fosen alegados no momento de finalizar o prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos a que se refiren. f) Compromiso, en caso de ser proposto para o correspondente nomeamento como funcionario de carreira, de prestar xuramento ou promesa, no modo que prevé o Real decreto 707/1979, do 5 de abril. Presumirase que a documentación achegada polas persoas solicitantes é auténtica, agás nos casos que constan nestas bases, e unicamente será requirida a presentación da documentación orixinal ás persoas aspirantes que finalmente sexan seleccionadas. No caso de detectarse falsidade documental, será motivo de exclusión do proceso. Non será necesario presentar esta documentación cando xa figure nos expedientes de Recursos humanos do Concello de Monfero.2.–As persoas coa condición legal de diversidade funcional deberán facelo constar na solicitude, indicando se precisan adaptacións para realizar as probas. Os/as aspirantes que teñan a condición legal de discapacitados, con grao igual ou superior ao 33 por cento, terán que presentar certificación dos órganos competentes que acrediten tal condición, xunto con acreditación da compatibilidade co desempeño das tarefas e funcións correspondentes 8.ª.–Admisión de aspirantes, data e lugar de celebración das probas. Unha vez finalizado o prazo de presentación de solicitudes, acordarase por Resolución da Alcaldía a aprobación da listaxe provisional de persoas admitidas e excluídas, se for o caso, con indicación do motivo da exclusión, e publicarase no taboleiro de anuncios electrónico do Concello de Monfero (sede. monfero. es) e no B. O. da Provincia da Coruña. Durante o prazo dos dez días hábiles seguintes, as persoas aspirantes excluídas ou omitidas poderán presentar reclamacións, alegacións ou emendas de deficiencias ou erros, conforme ao disposto no art.68 da Lei 39/2015, do 1 de outubro. Se no dito prazo non se corrixen os defectos serán definitivamente excluídos do procedemento de selección. As reclamacións ou alegacións presentadas serán resoltas pola Alcaldía, que aprobará, no mesmo acto, as listaxes definitivas de persoas admitidas e excluídas, a composición do órgano de selección e determinará o lugar, data e hora para o comezo das probas de selección. Dita resolución será publicada así mesmo no taboleiro de anuncios Electrónico do Concello de Monfero e no B. O. da Provincia da Coruña e servirá de convocatoria aos aspirantes, que deberán presentarse provistos de DNI ou documento que acredite fidedignamente a súa personalidade (pasaporte, permiso de conducir), o que será valorado polo Tribunal. As datas de publicación no B. O. P. serán determinantes dos prazos para os efectos das posíbeis reclamacións, impugnacións ou recursos. O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoque. Cando da documentación que debe presentarse, no caso de superar o proceso selectivo, se desprenda que non posúen algún dos requisitos, os interesados decaerán en todos os dereitos que puidesen derivarse da súa participación no procedemento.9.ª.–Composición, constitución e actuación do tribunal de selección.9.ª.1. Composición.1.–O tribunal cualificador do proceso selectivo designaranse por Resolución da Alcaldía de conformidade co disposto no artigo 60 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público, no artigo 4 do Real decreto 896/1991 de 17 de xuño, e no artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, do 10 de marzo. A composición deberá axustarse aos principios de imparcialidade e profesionalidade dos seus membros, debéndose tender á paridade entre muller e home. Estará conformado polos seguintes integrantes: – Presidenta/e (titular e suplente): unha/un funcionario de carreira pertencente a un corpo ou escala para ingreso no cal se requira titulación igual ou superior á do posto que se convoca. – Vogais (titulares e suplentes): tres funcionarias/os de carreira ou persoal laboral fixo pertencentes a un corpo ou escala para ingreso no cal se requira titulación igual ou superior á do posto que se convoca. – Secretaria/o (titular e suplente): o secretario do Concello de Monfero ou persoa que legalmente lle substitúa –sempre e cando cumpra o previsto no artigo 59.2 LEPG e 60.2 TREBEP- e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á do posto que se convoca.2.–Todos os membros do tribunal deberán contar con titulación ou especialización igual ou superior á esixida para o acceso á praza convocada ou pertencer a grupos de clasificación profesional para cuxo acceso se esixa titulación igual ou superior á esixida para a praza convocada. O persoal de elección ou de designación política, os funcionarios interinos e o resto do persoal eventual non poderán formar parte destes. A designación nominal dos membros do tribunal incluirá a dos respectivos suplentes e publicarase, como mínimo, no Boletín Oficial da Provincia e no taboleiro de edictos do Concello, xunto coa publicación da relación definitiva dos admitidos.3.–A pertenza ao órgano de selección será sempre a título individual, non podendo ostentarse esta en representación ou por conta de ninguén.4.–Os membros do tribunal deberán reunir os requisitos establecidos no artigo 59 da Lei 2/2015, do 29 de abril, do emprego público de Galicia.9.ª.2. Abstención e recusación.1.–Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convócante, quen resolverá o procedente.2.–Os aspirantes poderán recusar aos membros dos tribunais, de acordo co establecido no artigo 24 da Lei 40/2015.9.ª.3. Constitución e actuación.1.–O tribunal non poderá constituírse nin actuar sen a asistencia, como mínimo, da metade máis un dos seus membros titulares ou suplentes, indistintamente. En todo caso requirirase a asistencia do presidente e do secretario, titulares ou suplentes. As decisións adoptaranse por maioría de votos dos membros presentes, resolvendo en caso de empate o voto de calidade do presidente do tribunal.2.–A actuación do tribunal axustarase estritamente ás bases da convocatoria. Non obstante, o tribunal resolverá as dúbidas que xurdan da súa aplicación e poderá tomar os acordos que correspondan para aqueles supostos non previstos nas bases.3.–O tribunal poderá acordar a incorporación de asesores especialistas para todas ou algunhas das probas, cando así o estime necesario ou conveniente. Estes asesores, que actuarán con voz pero sen voto, limitaranse a valorar os exercicios correspondentes á súa especialidade técnica e colaborarán co tribunal exclusivamente sobre a base da dita especialidade.4.–Para os efectos de percepción de indemnizacións por asistencia coma membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo.9.ª.4. Vinculación das resolucións dos tribunais. O Presidente da Corporación resolverá de acordo coa proposta do tribunal, que terá carácter vinculante, sen que, en ningún caso, poda declarase que teñen superado as probas selectivas un número maior de aspirantes superior ao das prazas convocadas.10.ª.–Comezo e desenvolvemento das probas selectivas.1.–O lugar, data e hora de comezo da celebración dos exercicios das probas selectivas, determinarase na resolución da Alcaldía, ou do órgano delegado, pola que se aprobe a listaxe definitiva de admitidos e excluídos á que se refire a base oitava. Unha vez comezadas as probas selectivas, as determinacións deste índole corresponderán ao tribunal e non será obrigatoria a publicación de celebración dos sucesivos exercicios no BOP, senón que será suficiente coa súa exposición no taboleiro de anuncios electrónico do Concello de Monfero. Os aspirantes serán convocados para cada exercicio con chamamento único, quedando decaídos no seu dereito os opositores que non compareceran para realizalo, agás nos casos de forza maior debidamente xustificados, que serán resoltos motivada polo Tribunal. As razóns e probas xustificativas deberanse formular dentro das 24 horas seguintes á celebración do exercicio ao que non comparecesen e, de apreciarse polo tribunal, causarían a suspensión inmediata das probas pendentes ata que fose examinado do anterior exercicio o aspirante interesado. A non presentación dun aspirante a calquera dos exercicios obrigatorios no momento de ser chamado determinará automaticamente a perda do seu dereito a participar nos exercicios e, en consecuencia, quedará excluído do proceso selectivo. As probas non darán comezo até transcorridos dous meses desde a data de publicación do anuncio de convocatoria, resumido, no B. O. E. Entre o final dunha proba ou exercicio e a celebración do sucesivo deberá transcorrer un prazo mínimo de 72 horas e un máximo de 40 días naturais. Os aspirantes deberán acreditar a súa personalidade co DNI, pasaporte, permiso de conducir ou documento semellante que o substitúa, e presentarse con el para a realización de cada un dos exercicios.2.–A orde de actuación, naqueles exercicios que non poidan realizarse conxuntamente, será a disposta na correspondente resolución da Secretaría de Estado de Administracións Públicas do Ministerio de Facenda e Administracións Públicas.3.–Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, logo da audiencia do interesado, propoñerá a súa exclusión ao Sr. Alcalde do Concello, indicando as inexactitudes ou falsidades formuladas polo aspirante na solicitude de admisión a estas probas selectivas.4.–Os aspirantes poderán realizar os exercicios, á súa elección, en calquera das dúas linguas oficiais de Galicia.5.–Cando nas bases non conste expresamente a duración dunha proba ou exercicio, o tribunal decidirá ao respecto, atendo á natureza e ás característica da dita proba.11.ª.–Fase de oposición. A fase de oposición realizarase con carácter previo á de concurso, ten unha valoración de máis do 60% da puntuación total que se pode alcanzar no proceso, e será de carácter obrigatorio e eliminatorio para todos os aspirantes. A oposición constará de tres exercicios, non podendo pasar os aspirantes ao seguinte exercicio sen ter superado o anterior. Os dous primeiros exercicios serán cualificados de 0 a 10 puntos, sendo eliminados os aspirantes que non acaden 5 puntos en cada un deles. A puntuación final será o resultado da suma das obtidas nos distintos exercicios. O tribunal adoptará as medidas necesarias para garantir que os exercicios da oposición sexan corrixidos sen que se coñeza a identidade dos aspirantes, utilizando para elo modelos impresos para o exame nos que non poderá constar ningún dato de identificación do aspirante na parte da folla normalizada do exame que teña que ser corrixida polo tribunal. O tribunal excluirá a aqueles candidatos en cuxos exercicios figuren marcas ou signos que permitan coñecer a identidade do opositor. Primeiro exercicio: de carácter obrigatorio e eliminatorio. Consistirá en contestar por escrito nun tempo de 90 minutos a un cuestionario tipo test de 50 preguntas, máis 6 preguntas de reserva en relación ao contido total (parte común e especifica) do temario anexo a esta convocatoria. Todas as preguntas terán tres alternativas de respostas, sendo só unha delas correcta. Este cuestionario será elaborado polo tribunal inmediatamente ante do comezo da proba. As respostas correctas puntuarán 0.2 puntos, as respostas incorrectas e as preguntas deixadas en branco non descontarán puntuación. Para a cualificación deste exercicio a puntuación obtida será de 0 a 10 puntos sendo necesario acadar un mínimo de 5 puntos para supéralo. As persoas aspirantes que non acaden esta puntuación mínima serán eliminados. Unha vez realizada a proba, publicaranse as respostas no taboleiro de anuncios electrónico do Concello de Monfero, e concederanse dous días hábiles para a presentación de reclamacións contra as preguntas. Transcorrido este prazo, o órgano de selección volverá a reunirse, pola vía que estime conveniente, para a resolución das reclamacións, se as houbera. Posteriormente publicarase a cualificación da proba, que será sometida a outro período para a presentación de reclamacións de dous días hábiles desde a súa publicación no taboleiro de anuncios electrónico do Concello, que así mesmo serán resoltas polo órgano de selección. Segundo exercicio: de carácter obrigatorio e eliminatorio. O exercicio consistirá en contestar por escrito nun tempo de 90 minutos un ou varios supostos prácticos que teñan que ver coa parte especifica do temario. Puntuación máxima de 10 puntos, sendo necesario acadar 5 puntos para superalo. Neste exercicio valoraranse os coñecementos, as habilidades profesionais e a súa correcta realización. A data, a hora e mailo lugar en que dará comezo esta segunda proba serán determinados polo Tribunal, publicándose no taboleiro de anuncios electrónico do Concello (sede. monfero. es). Este anuncio servirá de convocatoria aos aspirantes, que deberán presentarse provistos de DNI ou documento fidedigno da súa personalidade (que será valorado polo Tribunal). Terceiro exercicio: proba de coñecemento da lingua galega Consistirá na tradución directa e/ou inversa dun ou varios textos, en castelán ou galego, nun tempo máximo de 30 minutos. Os textos serán elixidos polo tribunal inmediatamente antes de celebrarse a proba, correspondéndolle ao tribunal determinar o nivel de coñecementos esixidos para superar a proba. Esta proba estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos ás probas que estimen mais axeitadas para a súa comprobación. O presente exercicio puntuarase como apto ou non apto. Estarán exentos da realización deste exercicio os aspirantes que acrediten posuír, con anterioridade á finalización do prazo de presentación de solicitudes, como mínimo, o título CELGA 4 ou equivalente debidamente homologado, correspondente ao nivel de estudos esixido para participar nas probas selectivas das que se trate, segundo a orde do 10 de febreiro de 2014, pola que se modifica a orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, aos que se lles asignará a cualificación de apto.12.ª.–Fase de concurso. Rematada a fase de oposición, o órgano de selección realizará a baremación da fase de concurso das persoas que superen a fase de oposición, que ten unha valoración de menos do 40% da puntuación total que se pode alcanzar no proceso. Esta fase non terá carácter eliminatorio nin poderá ser tida en conta para superar as probas da fase de oposición e consistirá na avaliación por parte do Tribunal dos méritos alegados polas persoas aspirantes nas súas solicitudes. Os méritos deberán ser alegados na solicitude de participación no proceso selectivo, en ningún caso se valorarán méritos non alegados na solicitude ou non acreditados documentalmente en prazo. Os méritos valoraranse con referencia á data do peche do prazo de presentación de solicitudes. Non será necesario presentar a documentación acreditativa dos méritos cando esta figure nos expedientes do servizo de Recursos Humanos do Concello de Monfero. Baremo de méritos Os servicios recoñecidos ao amparo de la Lei 70/78 na Subescala, Clase e Categoría anteriormente citados serán computables, a efectos de antigüidade, para participar por promoción interna nestas probas selectivas. a) Experiencia profesional: os servizos prestados en calquera Administración Pública en prazas da administración especial subescala técnica auxiliar, para a cal se pedira o título de técnico en actividades físicas en animación deportiva, valoraranse a razón de 0,10 puntos por mes. Os méritos relativos aos servizos prestados no Concello de Monfero deberán alegarse coa solicitude, con indicación dos períodos de servizos prestados e serán comprobados polo Concello. Os servizos prestados noutras Administracións Públicas acreditaranse mediante un certificado expedido polo órgano correspondente. O certificado deberá facer constar os servizos prestados que se pretendan facer valer como experiencia profesional na fase de concurso, expresará para este efecto as funcións desenvolvidas, debendo ademais, achegarse copia do contrato ou nomeamento con indicación da praza, corpo, escala, subescala ou clase de adscrición. O certificado deberá así mesmo acompañarse de certificación da vida laboral, expedido pola Tesourería Xeral da Seguridade Social, na que consten expresamente os períodos e grupo de cotización correspondentes a esa categoría. A puntuación máxima neste apartado será de 9 puntos. b) Formación: valorarase a realización de cursos de formación expedidos ou homologados por organismos públicos, colexios profesionais, sindicatos e similares acreditados oficialmente, relacionados coa praza obxecto desta convocatoria e coas materias incluídas no temario anexo. Non se valorará a asistencia a asembleas, xornadas, congresos, conferencias, seminarios, as materias que formen parte dunha titulación académica, os módulos ou partes integrantes dun curso, simposios ou similares, nin os cursos nos que non quede acreditada a súa duración. Os méritos por cursos de formación e especialización realizados acreditaranse mediante a presentación de copia do correspondente diploma ou título. No suposto de que se presenten varios diplomas/títulos coa mesma ou similar denominación ou contido puntuarase o curso de maior duración, en caso de que a duración sexa a mesma, valorarase o curso que se realizase na data máis próxima á data de finalización do prazo de presentación de instancias. Non será necesario presentar a documentación acreditativa da formación cando esta figure nos expedientes do servizo de Recursos Humanos deste Concello. Baremo: – Cursos de postgrao en xestión deportiva municipal: 1 punto. – Cursos de mestrado: 1 punto. – cursos de técnico en calquera modalidade deportiva: 0,5 puntos por cada nivel acadado. – Cursos con certificado de aproveitamento: 0,02 puntos por hora. – Cursos con certificado de asistencia: 0,01 puntos por hora. A puntuación máxima neste apartado será de 3 puntos. O órgano de selección realizará a baremación da fase de concurso e publicará a puntuación provisional na páxina web e no taboleiro de edictos e anuncios do Concello de Monfero. Contra os resultados da puntuación provisional obtida na fase de concurso as persoas aspirantes poderán presentar reclamación ante o órgano de selección nun prazo de 5 días hábiles contados desde o día seguinte a súa publicación. Á vista das reclamacións presentadas o órgano de selección aprobará e publicará as puntuacións definitivas.13.ª.–Cualificación final. Será a suma dos puntos da fase de oposición e do concurso.14.ª.–Relación de aprobados e presentación de documentación.1. Unha vez terminada a cualificación dos aspirantes, o tribunal publicará a relación de aprobados no taboleiro de anuncios Electrónico do Concello de Monfero, por orde de puntuación decrecente, e tendo en conta o resultado do sorteo ao que se fai referencia no parágrafo seguinte se fora necesario facelo, que será especificada numericamente, e elevará a dita relación, xunto coa acta da derradeira sesión e a proposta de nomeamento, que terá carácter vinculante, á Alcaldía ou órgano delegado para os efectos de tramitación do pertinente nomeamento. Os opositores non incluídos na lista de seleccionados terán a consideración de non aptos. En caso de empate, este dirimirase a favor do aspirante que obteña a maior puntuación na fase de oposición; de persistir, dirimirase a favor do aspirante que obteña a maior puntuación na fase de concurso no apartado I; de persistir, dirimirase a favor do aspirante que obteña a maior puntuación na fase de concurso no apartado II; de persistir, dirimirase por sorteo público. O órgano de selección efectuará un sorteo público despois da cualificación da última proba que sexa necesario realizar, no mostrador das oficinas municipais, que será debidamente anunciado no taboleiro de anuncios electrónico do Concello de Monfero.2. O tribunal non poderá propoñer un número de candidatos aprobados superior ao número de prazas convocadas. Non obstante o anterior, sempre que os órganos de selección propuxeran o nomeamento de igual número de aspirantes que o de prazas convocadas, e coa fin de asegurar a cobertura das mesmas, na acta da última sesión incluirase unha relación dos aspirantes (lista de reserva), que, tendo superado todos os exercicios da oposición, non fosen propostos inicialmente, co fin de poder ser nomeados no caso de que se produzan renuncias ou imposibilidade de nomeamento dos aspirantes seleccionados.3. Se ningún aspirante superase as probas establecidas, o tribunal declarará deserta a convocatoria.15.ª.–Presentación de documentación.1.–O aspirante proposto deberá presentar no Rexistro Xeral do Concello de Monfero, e dentro do prazo de vinte (20) días naturais dende que se faga pública a relación de aprobados por orde de puntuación no taboleiro de anuncios electrónico do Concello, os documentos seguintes: a) Copia auténtica ou fotocopia compulsada do DNI ou documento equivalente. b) Copia auténtica ou fotocopia compulsada do título esixido na base quinta, parágrafo a), ou, no seu defecto, xustificante de cumprir todos os requisitos para a súa expedición. Se estes documentos estivesen expedidos despois da data de remate do prazo de presentación de instancias, deberá xustificarse a data na que finalizaron os correspondentes estudios. c) Certificación médica oficial acreditativo de non padecer enfermidade ou eiva física ou psíquica que impida o normal exercicio das funcións propias da praza a desempeñar. No suposto de diversidade funcional deberá aportarse tamén o certificado especificado no apartado e) da base quinta. d) Declaración xurada de non ter sido separado, mediante procedemento disciplinario, do servizo de ningunha Administración pública, nin atoparse inhabilitado para o exercicio de funcións públicas por sentencia firme. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. e) Declaración xurada ou promesa de non incorrer en ningún dos supostos de incapacidade ou incompatibilidade establecidos na lexislación vixente e referida ao momento da súa toma de posesión. f) Fotocopia da cartilla da Seguridade Social (no caso de estar afiliado). 2.–Estará exento de xustificar as condicións e requisitos xa acreditados para obter o seu anterior nomeamento, debendo só presentar certificación da Administración Pública da que depende acreditando tal condición e demais circunstancias que consten no seu expediente persoal.3.–Os que dentro do prazo indicado, e salvo os casos de forza maior, non presentasen a documentación ou non reuniran os requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade na súa instancia para tomar parte no proceso selectivo.16.ª.–Nomeamento do aspirante proposto. Concluído o proceso selectivo e presentados os documentos aos que se refire a base anterior, a Alcaldía, de acordo coa proposta do tribunal cualificador, procederá ao nomeamento do candidato proposto como funcionario de carreira do Concello de Monfero.17.ª.–Norma final. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. ANEXO I TEMARIO PARTE COMÚN: TEMA 1.–A Constitución española de 1978. Principios xerais. Dereitos e deberes fundamentais dos españois. TEMA 2.–A organización do Estado na Constitución. A Coroa. As Cortes Xerais. O goberno e a Administración. O poder xudicial. O defensor do pobo. TEMA 3.–O Estatuto de Autonomía de Galicia. TEMA 4.–Lei 7/1985, do 2 de abril, reguladora de bases de réxime local. O municipio. Elementos. Territorio e poboación. Organización e competencias. TEMA 5.–Control e fiscalización do Pleno. Réxime de delegacións. Estatuto dos membros das Corporacións Locais: adquisición, suspensión e perda da condición de membro da corporación. TEMA 6.–O sistema electoral local. Causas de inelixibilidade e incompatibilidade. Elección dos concelleiros e alcaldes. Constitución, vixencia e finalización do mandato corporativo. A censura e a cuestión de confianza no ámbito local. Réxime de sesións dos órganos de goberno local: celebración de sesións, debates e votacións. TEMA 7.–O persoal ao servizo das Administracións Públicas: Clases de persoal. Adquisición e perda da relación de servizo. Dereitos individuais. Deberes e código de conducta. Xornada de traballo permisos, licenzas e vacacións. Dereitos retributivos. TEMA 8.–Lei 19/2013, do 9 de decembro, de transparencia, acceso á información pública e bo goberno. Transparencia da actividade pública. TEMA 9.–Lei 39/2015, do 1 de outubro, do procedemento administrativo común das Administracións Públicas. Dos interesados no procedemento. Da actividade das Administracións Públicas. Dos actos administrativos. Garantías do procedemento. Iniciación do procedemento. Ordenación do procedemento. Instrución do procedemento. Execución. Finalización do procedemento. A tramitación simplificada do procedemento administrativo común. A revisión de actos en vía administrativa: revisión de oficio. Recursos administrativos. TEMA 10.–Contratos do sector público. Delimitación dos tipos contractuais. Prazo de duración do contrato e execución da prestación. Contido mínimo dos contratos. Acreditación da aptitude para contratar. Obxecto, orzamento base de licitación, valor estimado, prezo do contrato e a súa revisión. Garantías esixibles na contratación do sector público. Da preparación dos contratos das Administracións públicas: expediente de contratación, prego de cláusulas administrativas e de prescricións técnicas. Elaboración e contidos dos pregos de prescricións técnicas particulares. Competencias en materia de contratación e normas específicas de contratación pública nas entidades locais. TEMA 11.–O orzamento xeral das entidades locais: concepto e contido, elaboración e aprobación. Especial referencia ás bases de execución do orzamento. A prórroga do orzamento. A estrutura orzamentaria. TEMA 12.–Os ingresos das entidades locais. Impostos municipais. Taxas. Prezos públicos. Contribucións especiais. PARTE ESPECÍFICA: TEMA 13.–A organización do deporte en España. Aspectos xerais. Organización administrativa. TEMA 14.–Marco legal do deporte en España. TEMA 15.–Lei 3/2012, do 2 de abril, do deporte de Galicia. TEMA 16.–A organización do deporte na Comunidade Autónoma de Galicia. TEMA 17.–As entidades deportivas no ámbito autonómico. TEMA 18.–As federacións deportivas galegas. Concepto, réxime xurídico e funcións. TEMA 19.–O municipio e o deporte. O deporte desde a perspectiva do servizo público municipal: Función e competencias do municipio na actividade deportiva. TEMA 20.–A planificación como sistema e como método organizativo. Enfoques da planificación do deporte. TEMA 21.–A dirección estratéxica no marco da xestión deportiva. TEMA 22.–O deporte en idade escolar. Programas de deporte en idade escolar en Galicia. Aspectos organizativos. TEMA 23.–Metodoloxía do adestramento deportivo e acondicionamento físico. TEMA 24.–A ensinanza da actividade física e os deportes. TEMA 25.–Metodoloxía especifica da ensinanza da actividade física e os deportes. Metas e obxectivos do ámbito motor. TEMA 26.–Análise das tarefas motrices. Selección e presentación das tarefas motrices. Estrutura básica de obxectivos e contidos. TEMA 27.–Os recursos humanos na xestión deportiva. Dirección de recursos humanos nas organizacións deportivas. Conceptualización. Planificación. A estrutura organizativa e o posto de traballo. TEMA 28.–A dirección por competencias e a avaliación do desempeño dos recursos humanos de actividade física e deporte. TEMA 29.–Proceso de selección e planificación da formación dos recursos humanos nas organizacións de actividade física e deporte. TEMA 30.–As habilidades directivas en materia de deporte e lexislación. TEMA 31.–Os elementos laborables na dirección dos recursos humanos. TEMA 32.–Primeiros auxilios na actividade física e o deporte: Nocións xerais e fundamentos dos primeiros auxilios. Marco legal, responsabilidade e ética profesional. TEMA 33.–Métodos de xeración de entornos seguros e de autoprotección. TEMA 34.–Consideracións básicas sobre patoloxía de urxencias. TEMA 35.–Aplicación de técnicas de soporte vital básico (SVB) e de Reanimación Cardio Pulmonar (RCP). TEMA 36.–Desfibrilación externa semiautomática (DESA). TEMA 37.–Valoración xeneral del accidentado. TEMA 38.–Instalacións deportivas no Concello de Monfero. TEMA 39.–Programa actividades físico- deportivas no Concello de Monfero. TEMA 40.–Actividades fundamentais de Aire Libre: Coñecementos auxiliares de Aire Libre. TEMA 41.–Iniciación práctica as actividades físicas e deportivas na natureza. Aplicacións formativas e recreativas. TEMA 42.–Organización de campamentos e actividades de turismo activo na natureza. TEMA 43.–Aspectos preventivos, normativos e de seguridade no desenvolvemento de actividades físico-deportivas e recreativas no Medio Natural. Xestión do risco. TEMA 44.–Decreto 119/2019, do 19 de setembro, polo que se regulan os criterios hixiénico-sanitarios das piscinas de Galicia. TEMA 45.–Mantemento de instalacións deportivas. TEMA 46.–Plans de mantemento dependendo de cada tipo de instalación deportiva. TEMA 47.–Metodoloxías de ensinanza tradicional & metodoloxías alternativas no deporte en idade escolar. TEMA 48.–Deporte e sociedade. TEMA 49.–O deporte como ferramenta de inclusión. TEMA 50.–Concepto de deporte e os valores deportivos TEMA 51.–Tipos de xestión pública en materia deportiva. Xestión directa e indirecta. TEMA 52.–Fomento da actividade física e do deporte por parte das administracións públicas. TEMA 53.–A Secretaría Xeral para o Deporte na Comunidade Autónoma Galega. Funcións e estrutura. Servizos periféricos. TEMA 54.–A Escola Galega de Deporte. TEMA 55.–As titulacións no ámbito da Educación Física e o Deporte. TEMA 56.–As ensinanzas deportivas de réxime especial. Finalidade, obxectivos e principios das ensinanzas deportivas. TEMA 57.–Lei orgánica 3/2018, do 5 de decembro, de protección de datos persoais e garantía dos dereitos dixitais: Disposicións xerais. Principios da protección de datos. TEMA 58.–Lei orgánica 3/2018, do 5 de decembro, de protección de datos persoais e garantía dos dereitos dixitais: Dereitos das persoas. Responsable e encargado do tratamento de datos. Réxime sancionador. TEMA 59.–Marco normativo específico de Prevención de Riscos Laborais. TEMA 60.–A Lei 31/1995, do 8 de novembro, de Prevención de Riscos Laborais. Obxecto, ámbito de aplicación e definicións. Dereitos e obrigas. Consulta e participación dos traballadores. ANEXO II MODELO DE INSTANCIA D./Dna., con DNI número., e domicilio a efectos de notificacións e comunicacións en., C. P. ….……, localidade de., provincia de ….……………… EXPOÑO: 1.º.–Que desexo participar no proceso selectivo convocado polo Concello de Monfero a través do anuncio publicado o pasado.… no Boletín Oficial do Estado, para o ingreso na praza de Técnico/a deportivo/a do Concello de Monfero, pola quenda de promoción interna, subgrupo A2, da escala de Administración Especial, subescala técnica, clase técnicos medios.2.º.–Que reúno todos os requisitos esixidos nas bases da presente convocatoria á data de expiración do prazo de presentación de instancias.3.º.–Que achego a seguinte documentación, sumando a totalidade da miña solicitude un total de.… páxinas: – Copia simple do documento de identidade (DNI, NIE, pasaporte). – Copia simple do documento que acredite a titulación académica esixida. – Copia simple, no seu caso, do documento xustificativo de estar en posesión do Celga IV ou equivalente. – xustificante de pagar as taxas correspondentes. – Copias simples dos documentos xustificativos da fase de concurso e impreso - resume dos méritos alegados.4.º.–Que a documentación que achego xunto con esta solicitude é copia fiel da orixinal, responsabilizándome da súa veracidade e de presentar os orixinais no Concello de Monfero no momento en que, no seu caso, me sexan requiridos ao efecto.5.º.–Que coñezo e acato incondicionalmente o contido das bases reguladoras. Polo exposto, SOLICITO: Que se teña por presentada esta solicitude e se me admita para tomar parte no proceso selectivo convocado. En., a. de. de 2022. Asdo.: SR. ALCALDE-PRESIDENTE DO CONCELLO DE MONFERO Monfero, 8 de xuño de 2022. O alcalde Andrés Feal Varela”